Copiapó

Copiapó er en by nord i Chile og hovedstad i Region III Atacama. Byen har 129 281 innbyggere (2005).

Byen fikk spesielt mye oppmerksomhet etter at en gruvetunnel falt sammen 5. august 2010 og 33 gruvearbeidere ble innesperret. 
Etter 17 dager fikk man vite at alle de 33 gruvearbeidere fortsatt var i live. De fikk sendt opp en lapp med en av boreprobene som redningsgruppen hadde boret ned for å se om de kunne finne liv. På lappen stod det: "Estamos bien en el refugio los 33", "Alle 33 har det greit i tilfluktslyet". De refererte til der de hadde spist lunsj da tunnelen falt sammen.

14. oktober ble den første av gruvearbeiderne reddet opp etter å ha oppholdt seg 68 dager 700 meter under overflaten. Etter 69 dager var alle de 33 gruvearbeiderne ("los 33") reddet ut.

Episoden fikk ekstremt mye oppmerksomhet, og Chile generelt fikk særdeles mye positiv omtale på bakgrunn av hvordan de håndterte ulykken.

Byer i Chile
Kommuner i Chile
Atacama